ODBORNÉ TEMATICKÉ CELKY PRE ŠTÁTNU SKÚŠKU BAKALÁRSKEHO ŠTÚDIA NA LF TU VO ZVOLENE PRE AKADEMICKÝ ROK 2024/2025

ŠTUDIJNÝ PROGRAM: LESNÍCTVO

HOSPODÁRSKA ÚPRAVA LESOV

1. Charakteristika a úlohy hospodárskej úpravy lesov. Program starostlivosti o lesy(PSL)- (Lesný hospodársky plán-LHP) a jeho súčasti. Postup pri vyhotovení PSL. Obsah kancelárskych a terénnych prác pri vyhotovení PSL. Odborná a technická spôsobilosť pre vyhotovenie PSL. Kategorizácia lesov. Praktické využitie PSoL odborným lesným hospodárom.

2. Priestorová úprava lesa, jej charakteristika a rozdelenie. Jednotky priestorového rozdelenia lesa používané v minulosti a súčasnosti. Vytváranie, stabilizácia a označovanie jednotiek priestorového rozdelenia lesa v teréne a na lesníckych mapách.

3. Časová úprava lesa. Charakteristika základných prvkov časovej úpravy lesa (rubná zrelosť, rubná doba, obnovná doba ...). Využitie prvkov časovej úpravy lesa pri jednotlivých hospodárskych spôsoboch.

4. Ťažbová úprava lesa. Metódy ťažbovej úpravy lesa. Ťažbové ukazovatele, charakteristika, základné rozdelenie. Ťažbové ukazovatele platné v súčasnosti v praktickej hospodárskej úprave lesov, výhody a nevýhody ich použitia.

5. Zisťovanie stavu lesa. Opis porastov a stanovenie základných porastových veličín. Postup ich získania a spracovania. Hospodársko-úpravnícke plánovanie (rámcové a podrobné plánovanie). Lesná hospodárska evidencia.